રોઝ પિન્ક કલરનો આઉટફિટ તેના પર ખૂબ જ સુંદર લાગી રહ્યો છે. આ આઉટફિટમાં કોઈ પણ કૉન્ટ્રાસ્ટ કલરનો ઉપયોગ નથી થયો તો પણ એકદમ અટ્રૅક્ટિવ લાગે છે તો માત્ર ને માત્ર એના સ્ટાઇલિંગને કારણે. તેણે નૅરો પૅન્ટ પહેર્યું છે. એના પર જે ટૉપ પહેર્યું છે એ વધારે ઇન્ટરેસ્ટિંગ છે. ટૉપ ઑફ-શોલ્ડર છે અને એમાં કૉલર આપવામાં આવ્યો છે, જે વધારે સુંદર લાગી રહ્યો છે. ટૉપની લેન્ગ્થ ઍન્કલ-લેન્ગ્થ આપવામાં આવી છે, પરંતુ એને સાઇડ પરથી સ્લિટ આપવામાં આવ્યો છે. સ્લિટમાં પણ એક ટ્વિસ્ટ છે. જેમ કે સ્લિટ કમરથી લઈ એને આગળ-પાછળથી આઇ શેપ આપવામાં આવ્યો છે, જેથી એ એક જ પગની સાઇડ કવર કરે છે અને બીજો પગ કવર થતો નથી. તેણે પૉકેટમાં હાથ નાખી સ્માર્ટ પોઝ આપ્યો છે. તેણે તેના ડ્રેસ સાથે નો-જ્વેલરી લુક આપ્યો છે. ગોલ્ડન કલરની હીલ્સ સાથે તેણે ગોલ્ડન કલરનું ક્લચ લઈ લુક મેઇન્ટેન કર્યો છે.